Duane Loken

Duane Loken (født på 1950-tallet) er en amerikansk skuespiller og pop-artist som ble særlig kjent i Norge og Sverige på starten av 1980-tallet. Han ble først og fremst kjent fra rollen som Wolfpaw (Ulvefot) i en episode av western-serien I ville Vesten, som gikk på NRK i 1982 og 1983. Loken hadde på samme tid en kort pop-karriere og i 1983 og 1984 besøkte han Norge og Sverige, hvor han fikk en stor fan-skare.

Loken er halvt norsk og halvt commanche-indianer. Hans norske slekt kommer opprinnelig fra Fet, så flyttet de til Nittedal før de emigrerte til Minnesota. Det var ikke før de flyttet til Minnesota at forfedrene hans tok etternavnet Loken. Han hadde sin siste filmrolle i den svenske science fiction-filmen Gröna gubbar från Y.R. (1986), men har medvirket i noen kortfilmer etter det. I 1983 var han gjest i det norske ungdomsprogrammet I ruta og i 2006 ble han intervjuet i TV 2s nostalgi-programm Gylne tider, samt frokost-programmet God morgen, Norge!

Han albumdebuterte i 1980 med No Sweat og har utgitt fire album i perioden 1980-1985.

Etter musikkarrieren etablert et firma i Los Angeles som leverer filmutstyr.

Referanser

 Eksterne lenker 


  Offisiell fanside

Kategori:Skuespillere fra USA
Kategori:Personer fra Minnesota
Kategori:Sangere fra USA
Kategori:Personer fra USA av norsk opphav
Kategori:Fødselsår ikke oppgitt
Kategori:Fødsler i 1950-årene